《小松》
宋代·赵顺孙

小小青松未透栏，枝枝叶叶傲霜寒。
如今正好低头看，异日冲霄仰望难。

作者简介：处州缙云人，字和仲。理宗淳祐十年进士。自秘书郎五迁至侍御史，皆兼讲读。遇灾异，辄援据经传及累朝故实，随时致戒。累官同知枢密院事兼参知政事。尝直言陈政弊而忤贾似道，然颇为度宗所重。后为福建安抚使兼知福州，知时事不可为而归，忧愤疾笃卒。学者称格斋先生。有《四书纂疏》、《近思录精义》、《中兴名臣言行录》、《格斋集》等。